CELEX: 
Language: hu
Date: 2016-10-20 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE bizonyos tengerfenéki fajoknak a Földközi-tengeren folytatott halászatára vonatkozó visszadobási terv létrehozásáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A közös halászati politika (KHP) egyik fő célja az 1380/2013/EU rendeletnek
                  1
                megfelelően a nem szándékos fogások magas szintjének csökkentése és a visszadobás gyakorlatának fokozatos felszámolása az Unió valamennyi halászati tevékenységében. A visszadobás gyakorlata jelentős erőforrás-pazarlással jár, továbbá hátrányosan érinti az erőforrások fenntartható kiaknázását és a halászati tevékenységek gazdasági életképességét egyaránt. A KHP másik fontos eleme a fokozott regionalizáció, amelynek célja a mikrogazdálkodástól való uniós szintű elmozdulás, valamint annak biztosítása, hogy a szabályok igazodjanak az egyes halászati tevékenységek és tengeri területek specifikus jellemzőihez.
            
            
               A KHP rendelkezések egész sorát tartalmazza a kirakodási kötelezettség végrehajtásának megkönnyítésére. Vannak olyan általános rugalmassági rendelkezések, amelyeket a tagállamok a kvótakezelés körében alkalmazhatnak, és a Földközi-tengeren minimális védelmi referenciaméretek is megállapításra kerültek. Ezen túlmentően a KHP specifikus rugalmassági mechanizmusokat is előír, amelyek többéves tervek, illetve többéves tervek hiányában úgynevezett visszadobási tervek útján ültetendők át a gyakorlatba. Ezek a visszadobási tervek ideiglenes intézkedésként szolgálnak, legfeljebb három éves időtartamra. A visszadobási terveket közös ajánlásként dolgozzák ki az ugyanazon térség vagy tengermedence biológiai erőforrásaiban közösen érdekelt tagállamok csoportjai.
            
            
               2017. január 1-jétől kötelezően alkalmazandó a kirakodási kötelezettség a halászati tevékenységeket meghatározó olyan tengerfenéki fajokra, amelyekre vonatkozóan az 1967/2006/EK tanácsi rendelet (a földközi-tengeri halászatról szóló rendelet)
                  2
                III. melléklete minimális állományvédelmi referenciaméretet állapít meg. A Földközi-tenger egyes területein a szürke tőkehal, a vörösmárna, a közönséges nyelvhal és a piros ostorgarnéla halászata e szabályok hatálya alá tartozik.
            
            
               Az 1380/2013/EU rendelet 15. cikkének (5) bekezdésével összhangban a visszadobási tervek az alábbi elemeket tartalmazhatják:
            
            
               a kirakodási kötelezettség hatálya alá tartozó halászati tevékenységekre vagy fajokra vonatkozó különös rendelkezések;
            
            
               a kirakodási kötelezettség alóli mentességek részleteinek meghatározása, amennyiben a halászat vagy a faj megfelel bizonyos, a magas túlélési aránnyal kapcsolatos kritériumoknak;
            
            
               de minimis kivételekre vonatkozó rendelkezések az 1380/2013/EU rendelet 15. cikke (5) bekezdésének c) pontja szerint;
            
            
               a fogások dokumentálására vonatkozó rendelkezések;
            
            
               minimális védelmi referenciaméretek rögzítése.
            
            
               A fentiek fényében 
            
            
               1.
                     Franciaország, Olaszország és Spanyolország három évre vonatkozó visszadobási tervre irányuló javaslatot nyújtott be az Európai Bizottsághoz a szürke tőkehal, a vörösmárna, valamint a fésűkagyló, a tapétakagylók és a vénuszkagylók állományainak a Földközi-tenger nyugati térségében (1, 2, 5, 6, 7, 8, 9, 10 és 11 GFGM földrajzi alterületek) történő halászata tekintetében;
            
            
               2.
                     Horvátország, Olaszország és Szlovénia három évre vonatkozó visszadobási tervre irányuló javaslatot nyújtott be az Európai Bizottsághoz a szürke tőkehal, a vörösmárna és a közönséges nyelvhal állományainak az Adriai-tengerben (17 és 18 GFGM földrajzi alterületek) történő halászata tekintetében; valamint
            
            
                3.
                     Ciprus, Görögország, Olaszország és Málta három évre vonatkozó visszadobási tervre irányuló javaslatot nyújtott be az Európai Bizottsághoz a szürke tőkehal, a vörösmárna és a piros ostorgarnéla állományainak a Földközi-tenger dél-keleti térségében (15, 16, 19, 20, 22, 23 és 25 GFGM földrajzi alterületek) történő halászata tekintetében.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               (1)A Földközi-tenger nyugati térségében (1, 2, 5, 6, 7, 8, 9, 10 és 11 GFGM földrajzi alterületek) folytatott tengerfenéki halászatban alkalmazandó visszadobási tervre irányuló közös ajánlás
            
            
               A Földközi-tenger nyugati vizeiben a kirakodási kötelezettség regionális szintű végrehajtása érdekében Franciaország, Olaszország és Spanyolország 2016. július 7-én visszadobási tervre irányuló közös ajánlást nyújtottak be az Európai Bizottság szolgálataihoz.
            
            
               Az 1380/2013/EU rendelet 18. cikkének megfelelően a javasolt, felhatalmazáson alapuló jogi aktus a Földközi-tenger nyugati térségében a szürke tőkehal, a vörösmárna, valamint a fésűkagyló, a tapétakagylók és a vénuszkagylók halászatában közvetlen gazdálkodási érdekkel bíró tagállamok által kidolgozott és a Bizottsághoz benyújtott közös ajánlásra épül. A közös ajánlás ismerteti a földközi-tengeri tanácsadó testület (MEDAC) ügyvezetői bizottságának 2016. június 8-án megfogalmazott állásfoglalásait (ref.190/2016).
            
         
         
            
               A közös ajánlás a következő elemeket tartalmazza:
            
            
               a visszadobási terv hatálya alá tartozó halászati tevékenységek;
            
            
               a magas túlélési arányon alapuló mentesség alkalmazása a GSA 1, 2, 5 és 6 területen a fésűkagyló (Pecten jacobeus), a tapétakagylók (Venerupis spp.) és a vénuszkagylók (Venus spp.) gépesített kotróhálóval  kifogott egyedei tekintetében;
            
            
               de minimis kivételek alkalmazása a szürke tőkehal (Merluccius merluccius) és a vörösmárna (Mullus spp.) kirakodása alól, tekintettel a nem szándékos fogások csökkentésével járó aránytalan költségekre;
            
            
               a ragadozók miatt sérült halak kirakodása alóli mentesség;
            
            
               kötelezettségvállalás kísérleti projektek végzésére a tekintetben, hogy a halászeszközök módosítása és/vagy a halászat tér- és időbeni korlátozása révén fokozható-e a halászat szelektivitása.
            
            
               A Franciaország, Olaszország és Spanyolország által benyújtott, a Földközi-tenger nyugati térségében a halászati tevékenységeket meghatározó tengerfenéki fajokra vonatkozó kirakodási kötelezettséggel kapcsolatos közös ajánlás elemeit értékelte a Halászati Tudományos, Műszaki és Gazdasági Bizottság (HTMGB) 2016. július 4–8-i plenáris ülése.
                  3
               
            
            
               A HTMGB következtetései szerint a fésűkagyló, a tapétakagylók és a vénuszkagylók túlélési aránya a gépesített kotróhálóval végzett halászat esetében potenciálisan magas. A HTMGB mindazonáltal javasolta célzott tudományos vizsgálatok végzését a gépesített kotróhálóval kifogott kagylók túlélési arányának megbecslése érdekében. Minderre tekintettel a javasolt visszadobási terv értelmében a tagállamoknak további tudományos érveket kell gyűjteniük az említett mentességek alátámasztására. A benyújtott információkat a HTMGB egy év elteltével értékeli a mentesség, illetve kivétel alkalmazásának megerősítése céljából. A fésűkagyló, a tapétakagylók és a vénuszkagylók gépesített kotróhálóval kifogott egyedei tekintetében a magas túlélési arányon alapuló mentesség csak egy évig, 2017-ben alkalmazható.
            
            
               A de minimis kivétel kapcsán a HTMGB úgy vélte, hogy további információra volna szükség a kivétel alátámasztásához, nevezetesen annak indoklásához, hogy a nem kívánt fogások kezelése aránytalan költségekkel járna. A HTMGB mindazonáltal megjegyezte, hogy a javasolt de minimis értékek az előzetes vizsgálatok alapján alacsonyabbak, mint a szürke tőkehal és a vörösmárna maximális visszadobási aránya.
            
            
               Ezen elemek alapján a Földközi-tenger nyugati térségében a halászati tevékenységeket meghatározó tengerfenéki fajokra vonatkozó visszadobási terv első lépésnek tekinthető a visszadobás gyakorlatának fokozatos felszámolása felé az Unió valamennyi halászati tevékenységében azáltal, hogy kirakodási kötelezettség vonatkozik azon fajokra, melyek tekintetében minimális védelmi referenciaméret került megállapításra.
            
            
               (2)Az Adriai-tengeren (17 és 18 GFGM földrajzi alterületek) folytatott tengerfenéki halászatban alkalmazandó visszadobási tervre irányuló közös ajánlás
            
            
               Az Adriai-tenger vizeiben a kirakodási kötelezettség regionális szintű végrehajtása érdekében Horvátország, Olaszország és Szlovénia 2016. július 4-én visszadobási tervre irányuló közös ajánlást nyújtott be az Európai Bizottság szolgálataihoz.
            
            
               Az 1380/2013/EU rendelet 18. cikkének megfelelően a javasolt, felhatalmazáson alapuló jogi aktus az Adriai-tenger vizeiben a szürke tőkehal, a vörösmárna és a közönséges nyelvhal halászatában közvetlen gazdálkodási érdekkel bíró tagállamok által kidolgozott és a Bizottsághoz benyújtott közös ajánlásra épül. A közös ajánlás ismerteti a földközi-tengeri tanácsadó testület (MEDAC) ügyvezetői bizottságának 2016. június 8-án megfogalmazott állásfoglalásait (ref.190/2016).
            
            
               A közös ajánlás a következő elemeket tartalmazza:
            
            
               a visszadobási terv hatálya alá tartozó halászati tevékenységek;
            
            
               a magas túlélési arányon alapuló mentesség alkalmazása a közönséges nyelvhal (Solea solea) „rapido” merevítőrudas vonóhálóval végzett halászatában;
            
            
               de minimis kivételek alkalmazása a szürke tőkehal (Merluccius merluccius), a vörösmárna (Mullus spp.) és a közönséges nyelvhal (Solea solea) kirakodása alól, tekintettel a nem szándékos fogások csökkentésével járó aránytalan költségekre;
            
            
               a ragadozók miatt sérült halak kirakodása alóli mentesség;
            
            
               kötelezettségvállalás kísérleti projektek végzésére a tekintetben, hogy a halászeszközök módosítása és/vagy a halászat tér- és időbeni korlátozása révén fokozható-e a halászat szelektivitása.
            
            
               A Horvátország, Olaszország és Szlovénia által benyújtott, az Adriai-tengeren a halászati tevékenységeket meghatározó tengerfenéki fajokra vonatkozó kirakodási kötelezettséggel kapcsolatos közös ajánlás elemeit értékelte a Halászati Tudományos, Műszaki és Gazdasági Bizottság (HTMGB) 2016. július 4–8-i plenáris ülése.3
            
         
         
            
               A HTMGB következtetései szerint nem áll rendelkezésre elegendő információ annak megítéléséhez, hogy a „rapido” merevítőrudas vonóhálóval kifogott közönséges nyelvhal túlélési aránya magasnak tekinthető-e. A HTMGB ezért javasolta célzott tudományos vizsgálatok végzését a „rapido” merevítőrudas vonóhálóval kifogott közönséges nyelvhal túlélési arányának megbecslése érdekében. Minderre tekintettel a javasolt visszadobási terv értelmében a tagállamoknak további tudományos érveket kell gyűjteniük az említett mentességek alátámasztására. A benyújtott információkat a HTMGB egy év elteltével értékeli a mentesség, illetve kivétel alkalmazásának megerősítése céljából. A közönséges nyelvhal „rapido” merevítőrudas vonóhálóval kifogott egyedei tekintetében a magas túlélési arányon alapuló mentesség csak egy évig, 2017-ben alkalmazható.
            
            
               A de minimis kivétel kapcsán a HTMGB úgy vélte, hogy további információra volna szükség a kivétel alátámasztásához, nevezetesen annak indoklásához, hogy a nem kívánt fogások kezelése aránytalan költségekkel járna. A HTMGB mindazonáltal megjegyezte, hogy a javasolt de minimis értékek az előzetes vizsgálatok alapján alacsonyabbak, mint e három faj maximális visszadobási aránya.
            
            
               Ezen elemek alapján az Adriai-tengeren a halászati tevékenységeket meghatározó tengerfenéki fajokra vonatkozó visszadobási terv első lépésnek tekinthető a visszadobás gyakorlatának fokozatos felszámolása felé az Unió valamennyi halászati tevékenységében azáltal, hogy kirakodási kötelezettség vonatkozik azon fajokra, melyek tekintetében minimális védelmi referenciaméret került megállapításra.
            
            
               (3)A Földközi-tenger dél-keleti térségében (15, 16, 19, 20, 22, 23 és 25 GFGM földrajzi alterületek) folytatott tengerfenéki halászatban alkalmazandó visszadobási tervre irányuló közös ajánlás
            
            
               A Földközi-tenger dél-keleti térségében a kirakodási kötelezettség regionális szintű végrehajtása érdekében Görögország, Ciprus, Olaszország és Málta 2016. július 4-én visszadobási tervre irányuló közös ajánlást nyújtott be az Európai Bizottság szolgálataihoz.
            
            
               Az 1380/2013/EU rendelet 18. cikkének megfelelően a javasolt, felhatalmazáson alapuló jogi aktus a Földközi-tenger dél-keleti vizeiben a szürke tőkehal, a vörösmárna és a piros ostorgarnéla halászatában közvetlen gazdálkodási érdekkel bíró tagállamok által kidolgozott és a Bizottsághoz benyújtott közös ajánlásra épül. A közös ajánlás ismerteti a földközi-tengeri tanácsadó testület (MEDAC) ügyvezetői bizottságának 2016. június 8-án megfogalmazott állásfoglalásait (ref.190/2016).
            
            
               A közös ajánlás a következő elemeket tartalmazza:
            
            
               a visszadobási terv hatálya alá tartozó halászati tevékenységek;
            
            
               de minimis kivételek alkalmazása a szürke tőkehal (Merluccius merluccius), a vörösmárna (Mullus spp.) és a piros ostorgarnéla (Parapenaeus longirostris) kirakodása alól, tekintettel a nem szándékos fogások csökkentésével járó aránytalan költségekre;
            
            
               a ragadozók miatt sérült halak kirakodása alóli mentesség;
            
            
               kötelezettségvállalás kísérleti projektek végzésére a tekintetben, hogy a halászeszközök módosítása és/vagy a halászat tér- és időbeni korlátozása révén fokozható-e a halászat szelektivitása.
            
            
               A Ciprus, Görögország, Olaszország és Málta által benyújtott, a Földközi-tenger dél-keleti térségében a halászati tevékenységeket meghatározó tengerfenéki fajokra vonatkozó kirakodási kötelezettséggel kapcsolatos közös ajánlás elemeit értékelte a Halászati Tudományos, Műszaki és Gazdasági Bizottság (HTMGB) 2016. július 4–8-i plenáris ülése.3
            
            
               A HTMGB úgy vélte, hogy további információra volna szükség a de minimis kivétel alátámasztásához, nevezetesen annak indoklásához, hogy a nem kívánt fogások kezelése aránytalan költségekkel járna. A HTMGB mindazonáltal megjegyezte, hogy a javasolt de minimis értékek az előzetes vizsgálatok alapján alacsonyabbak, mint e három faj maximális visszadobási aránya.
            
            
               Ezen elemek alapján a Földközi-tenger dél-keleti térségében a halászati tevékenységeket meghatározó tengerfenéki fajokra vonatkozó visszadobási terv első lépésnek tekinthető a visszadobás gyakorlatának fokozatos felszámolása felé az Unió valamennyi halászati tevékenységében azáltal,
            
            
                hogy kirakodási kötelezettség vonatkozik azon fajokra, melyek tekintetében minimális védelmi referenciaméret került megállapításra.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               A javaslat összefoglalása
            
            
               A jogi fellépés fő célja a kirakodási kötelezettség végrehajtását elősegítő intézkedések elfogadása.
            
            
               A rendelet meghatározza azokat a fajokat és halászati tevékenységeket, amelyekre különös intézkedések – például de minimis mentességek – vonatkoznak.
            
            
               Jogalap
            
         
         
            
               Az 1380/2013/EU rendelet 15. cikke (1) bekezdésének d) pontja és (6) bekezdése, 18. cikkének (1) és (3) bekezdése, valamint az 1967/2006/EK rendelet 15a. és 29a. cikke.
            
            
               A szubszidiaritás elve
            
            
               A javaslat az Európai Unió kizárólagos hatáskörébe tartozik.
            
            
               Az arányosság elve
            
            
               A javaslat a Bizottság részére az 1380/2013/EU rendelet 15. cikkének (6) bekezdésében biztosított felhatalmazás hatálya alá tartozik, és nem lépi túl az említett rendelkezés céljának eléréséhez szükséges mértéket.
            
            
               A jogi aktus típusának megválasztása
            
            
               Javasolt aktus: a Bizottság felhatalmazáson alapuló rendelete.
            
            
               Más jogi aktus nem felelne meg a következők miatt: A Bizottságot hatáskörrel ruházták fel a visszadobási tervek felhatalmazáson alapuló jogi aktusok útján történő elfogadására. A közvetlen állománygazdálkodási érdekkel bíró tagállamok benyújtották közös ajánlásukat. A közös ajánlásban szereplő és e javaslatba belefoglalt intézkedések a rendelkezésre álló legjobb tudományos szakvéleményeken alapulnak, és megfelelnek az 1380/2013/EU rendelet 18. cikkének (5) bekezdésében meghatározott összes vonatkozó követelménynek. 
               
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2016.10.20.)
            
            
               bizonyos tengerfenéki fajoknak a Földközi-tengeren folytatott halászatára vonatkozó visszadobási terv létrehozásáról
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendeletre
                  4
                és különösen annak 15. cikke (6) bekezdésére,
            
            
               mivel:
            
            
               (1)Az 1380/2013/EU rendelet célja a visszadobás gyakorlatának fokozatos felszámolása az Unió valamennyi halászati tevékenységében a kirakodási kötelezettség bevezetése révén.
            
            
               (2)Az említett rendelet 15. cikkének (6) bekezdése felhatalmazza a Bizottságot arra, hogy felhatalmazáson alapuló jogi aktusok útján legfeljebb hároméves időszakra szóló visszadobási terveket fogadjon el a tagállamok által az illetékes tanácsadó testületekkel folytatott konzultáció során kidolgozott közös ajánlások alapján.
            
            
               (3)Görögország, Spanyolország, Franciaország, Horvátország, Olaszország, Ciprus, Málta és Szlovénia közvetlen halászati gazdálkodási érdekekkel bír a Földközi-tengeren. E tagállamok a földközi-tengeri tanácsadó testülettel való konzultációt követően 2016. július 4-én és 7-én három közös ajánlást nyújtottak be a Bizottsághoz az Adriai-tengeren, a Földközi-tenger dél-keleti vizein és a Földközi-tenger nyugati térségében folytatott egyes tengerfenéki halászati tevékenységek tekintetében alkalmazandó visszadobási tervekről.
                  5
                Az érintett tudományos testületek tudományos hozzájárulást nyújtottak. Az 1380/2013/EU rendelet 18. cikkének (3) bekezdésével összhangban a közös ajánlásoknak csak azon intézkedései foglalhatók bele ebbe a rendeletbe, amelyek megfelelnek az említett rendelet 15. cikke (6) bekezdésének.
            
            
               (4)A Földközi-tenger vonatkozásában az 1380/2013/EU rendelet 15. cikke kirakodási kötelezettséget vezet be a fogási korlátozások és az 1967/2006/EK tanácsi rendelet
                  6
                III. mellékletének megfelelően a minimális méretre vonatkozó előírások hatálya alá tartozó fajok állományaiból ejtett fogásokra. Az 1380/2013/EU rendelet 15. cikke (1) bekezdésének d) pontja szerint a kirakodási kötelezettséget a halászatot meghatározó fajok vonatkozásában legkésőbb 2017. január 1-jétől kell alkalmazni.
            
            
               (5)A közös ajánlások az Adriai-tengeren a közönséges nyelvhal (Solea solea), a Földközi-tenger nyugati térségében pedig a fésűkagyló (Pecten jacobeus), a tapétakagylók (Venerupis spp.) és a vénuszkagylók (Venus spp.) tekintetében javasolták a kirakodási kötelezettség alóli mentesség alkalmazását, mivel ezek halászatában a túlélési arány potenciálisan magas a halászeszköz jellemzőinek, a halászati gyakorlatnak és az élőhely sajátosságainak köszönhetően.
            
         
         
            
               (6)A Halászati Tudományos, Műszaki és Gazdasági Bizottság (HTMGB) értékelése
                  7
                szerint további vizsgálatokra van szükség a közönséges nyelvhal, a fésűkagyló, a tapétakagylók és a vénuszkagylók magas túlélési arányára utaló eddigi eredmények alátámasztására. Mivel nincsenek meggyőző bizonyítékok e fajok túlélési arányairól, a Bizottság úgy véli, hogy az 1380/2013/EU rendelet 15. cikk (4) bekezdésének b) pontja szerinti, a magas túlélési arányon alapuló mentességet csak egy évre szabad engedélyezni ebben a rendeletben. A érintet tagállamoknak be kell nyújtaniuk erre vonatkozó adatokat a Bizottsághoz, hogy a HTMGB teljeskörűen értékelhesse a mentességek indoklását, a Bizottság pedig áttekinthesse azokat.
            
            
               (7)A közös ajánlásban ismertetett tudományos bizonyítékok és a HTMBG felülvizsgálata alapján, valamint figyelembe véve a halászeszközök jellemzőit, az egyes halászati műveletekkel érintett fajok magas számát, a halászati sémákat és a Földközi-tenger sajátosságait (pl. túlnyomórészt kisüzemi halászat zajlik), a Bizottság úgy véli, hogy a nem szándékos fogások kezelésével járó aránytalan költségek elkerülése érdekében helyénvaló az 1380/2013/EU rendelet 15. cikke (5) bekezdése c) pontjának ii. alpontjával összhangban a közös ajánlásban javasolt százalékos arányokkal összhangban de minimis kivételeket meghatározni, betartva az említett rendelet 15. cikke (5) bekezdésének c) pontjában előírt szinteket.
            
            
               (8)A megfelelő ellenőrzés biztosítása végett a tagállamok számára külön követelményeket kell megállapítani az e rendelet hatálya alá tartozó hajók jegyzékének létrehozására vonatkozóan.
            
            
               (9)Mivel az e rendelet szerinti intézkedések közvetlenül érintik az uniós hajók halászati idényéhez kapcsolódó gazdasági tevékenységeket és a halászati idény tervezését, e rendeletnek a kihirdetése után azonnal hatályba kell lépnie. A közös ajánlásoknak megfelelően és az 1380/2013/EU rendelet 15. cikkének (1) bekezdésében meghatározott határidő figyelembevételével e rendeletet 2017. január 1-jétől kell alkalmazni.
            
            
               ELFOGADTA EZT A RENDELETET:
            
            
               1. cikk
               A kirakodási kötelezettség végrehajtása
            
            
               Az 1380/2013/EU rendelet 15. cikkének (1) bekezdésében előírt kirakodási kötelezettség a Földközi-tengeren folytatott halászati tevékenységek vonatkozásában e rendelet mellékletének megfelelően alkalmazandó.
            
            
               A kirakodási kötelezettség a mellékletben említett fajokból az uniós vizeken vagy az uniós halászhajók által az uniós vizeken kívül, de harmadik országok felségterületéhez vagy joghatósága alá nem tartozó vizeken végzett halászat keretében ejtett fogások esetében alkalmazandó.
            
            
               2. cikk
               Fogalommeghatározások
            
            
               1. E rendelet alkalmazásában a következő fogalommeghatározások alkalmazandók:
            
            
               a) „Földközi-tenger”: a nyugati hosszúság 5° 36′ vonalától keletre található földközi-tengeri térségi tengeri vizek;
            
            
               b) „GFCM földrajzi alterület”: az 1343/2011/EU európai parlamenti és tanácsi rendelet
                  8
                I. mellékletében meghatározott, a Földközi-tengeri Általános Halászati Bizottság (GFCM) által megállapított földrajzi alterület;
            
            
               c) „a Földközi-tenger nyugati része”: az 1, 2, 5, 6, 7, 8, 9, 10 és 11 GFCM földrajzi alterületek;
            
            
               d) „az Adriai-tenger”: a GFCM 17 és 18 földrajzi alterületek;
            
            
               e) „a Földközi-tenger dél-keleti része”: a 15, 16, 19, 20, 22, 23 és 25 GFCM földrajzi alterületek.
            
            
               3. cikk
               A túlélési arányon alapuló mentességek
            
            
               (1)
                     Az 1380/2013/EU rendelet 15. cikke (4) bekezdésének b) pontja értelmében a kirakodási kötelezettség alól az olyan fajokra vonatkozóan biztosított mentesség, amelyek vonatkozásában a tudományos bizonyítékok magas túlélési arányokat jeleznek, 2017-ben a következők esetében alkalmazható:
            
            
               a) a 17 és 18 GFCM földrajzi alterületen a közönséges nyelvhal (Solea solea) „rapido” merevítőrudas vonóhálóval (TBB)
                  9
                ejtett fogásai;
            
            
               b) az 1, 2, 5 és 6 GFCM földrajzi alterületen a fésűkagyló (Pecten jacobeus) gépesített kotróhálóval (HMD) ejtett fogásai;
            
            
               c) az 1, 2, 5 és 6 GFCM földrajzi alterületen a tapétakagylók (Venerupis spp.) gépesített kotróhálóval (HMD) ejtett fogásai;
            
         
         
            
               d) az 1, 2, 5 és 6 GFCM földrajzi alterületen a vénuszkagylók (Venus spp.) gépesített kotróhálóval (HMD) ejtett fogásai.
            
            
               (2)
                     A közönséges nyelvhal (Solea solea), a fésűkagyló (Pecten jacobeus), a tapétakagylók (Venerupis spp.) és a vénuszkagylók (Venus spp.) az (1) bekezdésben említett körülmények között ejtett fogásait haladéktalanul szabadon kell engedni azon a területen, ahol ejtették.
            
            
               (3)
                     A Földközi-tengeren közvetlen gazdálkodási érdekkel bíró tagállamok 2017. május 1. előtt a 2016. július 4-i és 7-i közös ajánlásokban előírtakon túl további visszadobási adatokat nyújtanak be a Bizottsághoz, valamint megosztanak bármely egyéb olyan releváns tudományos információt, amely alátámasztja az (1) bekezdés szerinti mentességet. A Halászati Tudományos, Műszaki és Gazdasági Bizottság (HTMGB) 2017. júliusáig értékeli ezeket az adatokat és információkat.
            
            
               4. cikk
               De minimis Mentességek
            
            
               Az 1380/2013/EU rendelet 15. cikkének (1) bekezdésétől eltérve e rendelet mellékletnek megfelelően a halászatot meghatározó fajokból a következő mennyiségek dobhatók vissza az 1380/2013/EU  rendelet 15. cikke (4) bekezdésének c) pontja alapján:
            
            
               a) a Földközi-tenger nyugati térségében (a melléklet 1. pontja):
            
            
               i. a szürke tőkehal (Merluccius merluccius) és a vörösmárna (Mullus spp.) esetében a vonóhálót használó hajók által az e fajokból ejtett összes éves fogás legfeljebb 7 %-a 2017-benés 2018-ban, és legfeljebb 6 %-a 2019-ben; valamint
            
            
               ii. a szürke tőkehal (Merluccius merluccius) és a vörösmárna (Mullus spp.) esetében a kopoltyúhálót használó hajók által az e fajokból ejtett összes éves fogás legfeljebb 1 %-a;
            
            
               b) az Adriai-tengeren (a melléklet 2. pontja): 
            
            
               i. a szürke tőkehal (Merluccius merluccius) és a vörösmárna (Mullus spp.) esetében a vonóhálót használó hajók által az e fajokból ejtett összes éves fogás legfeljebb 7 %-a 2017-ben és 2018-ban, és legfeljebb 6 %-a 2019-ben;
            
            
               ii. a szürke tőkehal (Merluccius merluccius) és a vörösmárna (Mullus spp.) esetében a kopoltyúhálót használó hajók által az e fajokból ejtett összes éves fogás legfeljebb 1 %-a;
            
            
               iii. a szürke tőkehal (Merluccius merluccius) és a vörösmárna (Mullus spp.) esetében a „rapido” merevítőrudas vonóhálót használó hajók által az e fajokból ejtett összes éves fogás legfeljebb 1 %-a;
            
            
               iv. a közönséges nyelvhal (Solea  solea) esetében a vonóhálót használó hajók által az e fajból ejtett összes éves fogás legfeljebb 3 %-a 2017-ben és 2018-ban, és legfeljebb 2 %-a 2019-ben; valamint
            
            
               v. a közönséges nyelvhal (Solea solea) esetében a kopoltyúhálót használó hajók által e fajból ejtett összes éves fogás 0 %-a;
            
            
               c) a Földközi-tenger dél-keleti részén (a melléklet 3. pontja):
            
            
               i. a szürke tőkehal (Merluccius merluccius) és a vörösmárna (Mullus spp.) esetében a vonóhálót használó hajók által az e fajokból ejtett összes éves fogás legfeljebb 7 %-a 2017-ben és 2018-ban, és legfeljebb 6 %-a 2019-ben;
            
            
               ii. a szürke tőkehal (Merluccius merluccius) és a vörösmárna (Mullus spp.) esetében a kopoltyúhálót használó hajók által az e fajokból ejtett összes éves fogás legfeljebb 1 %-a; valamint
            
            
               iii. a piros ostorgarnéla (Parapenaeus longirostris) esetében a vonóhálót használó hajók által az e fajból ejtett összes éves fogás legfeljebb 7 %-a 2017-ben és 2018-ban, és legfeljebb 6 %-a 2019-ben.
            
            
               5. cikk
               Hajójegyzék
            
            
               (1)
                     Az érintett tagállamok az e rendelet mellékletében megállapított kritériumoknak megfelelően meghatározzák az egyes halászati tevékenységek vonatkozásában a kirakodási kötelezettség hatálya alá tartozó hajókat.
            
         
         
            
               (2)
                     Az érintett tagállamok a biztonságos uniós ellenőrzési honlap használatával 2016. december 31. előtt benyújtják a Bizottság és a többi tagállam részére a szürke tőkehalra, vörösmárnára, közönséges nyelvhalra és piros ostorgarnélára halászó hajóik jegyzékét. Az említett jegyzékeket naprakészen kell tartaniuk.
            
            
               6. cikk
               Hatálybalépés és alkalmazás
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ezt a rendeletet 2017. január 1-jétől 2019. december 31-ig kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
            
               Kelt Brüsszelben, 2016.10.20.-én.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        Az Európai Parlament és a Tanács 2013. december 11-i 1380/2013/EU rendelete a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (
                  HL L 354., 2013.12.28., 22. o.
                  ).
               
               
                  
                     (2)
                  
                        Az Európai Parlament és a Tanács 2006. december 21-i 1967/2006/EK rendelete a földközi-tengeri halászati erőforrások fenntartható kiaknázásával kapcsolatos irányítási intézkedésekről, a 2847/93/EGK rendelet módosításáról és az 1626/94/EK rendelet hatályon kívül helyezéséről (
                  HL L 409., 2006.12.30., 11. o.
                  ). 
               
               
                  
                     (3)
                  
                        A Halászati Tudományos, Műszaki és Gazdasági Bizottság (HTMGB) jelentései – a kirakodási kötelezettségekre vonatkozó közös ajánlások értékelése (STECF-16-10). 2016. Az Európai Unió Kiadóhivatala, Luxemburg UR XXXX EN, JRC XXXX, XXX. o. , lásd: 
                  itt
                  .
               
               
                  
                     (4)
                  
                        HL L 354., 2013.12.28., 22. o.
               
               
                  
                     (5)
                  
                        i. Az Adriai-tengeri (GSA 17 és 18 alterület) tengerfenéki halászatra vonatkozó visszadobási terv – az ADRIATICA magas szintű csoport (Horvátország, Olaszország és Szlovénia) közös ajánlása, ii. A Földközi-tenger dél-keleti részén (GSA 15, 16, 19, 20, 22, 23 és 25 alterület) folytatott tengerfenéki halászatra vonatkozó visszadobási terv – a SUDESTMED magas szintű csoport (Ciprus, Görögország, Olaszország és Málta) közös ajánlása, és iii. A Földközi-tenger nyugati térségében (GSA 1, 5, 6, 7, 8, 9, 10 és 11 alterület) folytatott tengerfenéki halászatra vonatkozó visszadobási terv – a PESCAMED magas szintű csoport (Franciaország, Olaszország és Spanyolország) közös ajánlása.
               
               
                  
                     (6)
                  
                        A Tanács 2006. december 21-i 1967/2006/EK rendelete a földközi-tengeri halászati erőforrások fenntartható kiaknázásával kapcsolatos irányítási intézkedésekről, a 2847/93/EGK rendelet módosításáról és az 1626/94/EK rendelet hatályon kívül helyezéséről (
                  HL L 409., 2006.12.30., 11. o.
                  ).
               
               
                  
                     (7)
                  
                        A Halászati Tudományos, Műszaki és Gazdasági Bizottság (HTMGB) jelentései – a kirakodási kötelezettségekre vonatkozó közös ajánlások értékelése (STECF-16-10). 2016. Az Európai Unió Kiadóhivatala, Luxemburg UR XXXX EN, JRC XXXX, XXX. o. , lásd: 
                  itt
                  .
               
               
                  
                     (8)
                  
                        Az Európai Parlament és a Tanács 2011. december 13-i 1343/2011/EU rendelete a GFCM (Földközi-tengeri Általános Halászati Bizottság) létrehozásáról szóló megállapodás hatálya alá tartozó területen folytatott halászattal kapcsolatos egyes rendelkezésekről és a földközi-tengeri halászati erőforrások fenntartható kiaknázásával kapcsolatos irányítási intézkedésekről szóló 1967/2006/EK tanácsi rendelet módosításáról (HL L 347., 2011.12.30., 44. o.).
               
               
                  
                     (9)
                  
                        Az e rendeletben alkalmazott halászeszközkódok a közös halászati politika szabályainak betartását biztosító közösségi ellenőrző rendszer létrehozásáról szóló 1224/2009/EK tanácsi rendelet végrehajtására vonatkozó részletes szabályok megállapításáról szóló 404/2011/EU bizottsági végrehajtási rendelet XI. mellékletében szereplő kódoknak felelnek meg. Azon hajók esetében, amelyek teljes hosszúsága 10 méternél rövidebb, az e táblázatban használt halászeszközkódok a FAO halászeszköz-osztályozási kódjainak felelnek meg.
               
            
      
    ---documentbreak--- 
      
         
         
            
               MELLÉKLET
            
            
               1. A Földközi-tenger nyugati térsége
            
            
                     
                        Halászeszközkód
                     
                  
                  
                     
                        Halászeszköz
                     
                  
                  
                     
                        Kirakodási kötelezettség
                     
                  
               
                     
                        OTB, OTT, PTB, TBN, TBS, TB, OT, PT, TX
                     
                  
                  
                     
                        vonóhálók
                     
                  
                  
                     
                        szürke tőkehal és vörösmárna, ha 2014-ben és 2015-ben az adott hajó összes éves kirakodásának több mint 25 %-át teszi ki az e fajokból kirakodott teljes mennyiség
                     
                  
               
                     
                        GNS, GN, GND, GNC, GTN, GTR, GEN
                     
                  
                  
                     
                        kopoltyúhálók és tükörhálók
                     
                  
                  
                     
                        szürke tőkehal és vörösmárna, ha 2014-ben és 2015-ben az adott hajó összes éves kirakodásának több mint 25 %-át teszi ki az e fajokból kirakodott teljes mennyiség
                     
                  
               
                     
                        LL, LLS, LLD, LX, LTL, LHP, LHM
                     
                  
                  
                     
                        horogsorok
                     
                  
                  
                     
                        szürke tőkehal és vörösmárna, ha 2014-ben és 2015-ben az adott hajó összes éves kirakodásának több mint 25 %-át teszi ki az e fajokból kirakodott teljes mennyiség
                     
                  
               
            
               2. Az Adriai-tenger
            
            
                     
                        Halászeszközkód
                     
                  
                  
                     
                        Halászeszköz
                     
                  
                  
                     
                        Kirakodási kötelezettség
                     
                  
               
                     
                        OTB, OTT, PTB, TBN, TBS, TB, OT, PT, TX, TBB
                     
                  
                  
                     
                        vonóhálók
                     
                  
                  
                     
                        szürke tőkehal, vörösmárna és nyelvhal, ha 2014-ben és 2015-ben az adott hajó összes éves kirakodásának több mint 25 %-át teszi ki az e fajokból kirakodott teljes mennyiség
                     
                  
               
                     
                        GNS, GN, GND, GNC, GTN, GTR, GEN
                     
                  
                  
                     
                        kopoltyúhálók és tükörhálók
                     
                  
                  
                     
                        szürke tőkehal, vörösmárna és nyelvhal, ha 2014-ben és 2015-ben az adott hajó összes éves kirakodásának több mint 25 %-át teszi ki az e fajokból kirakodott teljes mennyiség
                     
                  
               
            
               3. A Földközi-tenger dél-keleti része
            
            
                     
                        Halászeszközkód
                     
                  
                  
                     
                        Halászeszköz
                     
                  
                  
                     
                        Kirakodási kötelezettség
                     
                  
               
                     
                        OTB, OTT, PTB, TBN, TBS, TB, OT, PT, TX 
                     
                  
                  
                     
                        vonóhálók
                     
                  
                  
                     
                        szürke tőkehal, vörösmárna és piros ostorgarnéla, ha 2014-ben és 2015-ben az adott hajó összes éves kirakodásának több mint 25 %-át teszi ki az e fajokból kirakodott teljes mennyiség
                     
                  
               
                     
                        GNS, GN, GND, GNC, GTN, GTR, GEN
                     
                  
                  
                     
                        kopoltyúhálók és tükörhálók
                     
                  
                  
                     
                        szürke tőkehal és vörösmárna, ha 2014-ben és 2015-ben az adott hajó összes éves kirakodásának több mint 25 %-át teszi ki az e fajokból kirakodott teljes mennyiség